Даніел Алвіс

**Даніел Алвіс да Сілва** або **Даніэл Алвес** (; нар. , Жуазейру, Бразілія) — бразільскі футбаліст, абаронца нацыянальнай зборнай Бразіліі.

## Клубная кар’ера 
### «Баія» 
Даніел Алвіс пачаў сваю кар’еру ў бразільскім клубе «Баія» і неўзабаве быў заўважаны скаўтамі з Еўропы. Пасля выступлення за моладзевую зборную Бразіліі ў 2002 годзе Алвіса на шэсць месяцаў арандавала іспанская «Севілья».

### «Севілья» 
У 2003 годзе Алвіс удзельнічаў са зборнай у моладзевым чэмпіянаце свету, на турніры Даніэл добра праявіў сябе, яго зборная стала пераможцам турніру, а Алвіс увайшоў у тройку найлепшых ігракоў турніру. Пасля гэтага «Севілья» выкупіла трансфер Алвіса. У снежні 2006 года Алвіс падпісаў новы кантракт з «Севільяй» да 2012 года.

### «Барселона» 
7 чэрвеня 2008 года перайшоў у «Барселону», быўшы набытым, каб замяніць Джанлуку Дзамброту, які перайшоў у «Мілан». Арыентаваная сума трансферу склала ад 29 да 32 млн еўра, кантракт разлічаны на 5 гадоў. Нягледзячы на жаданне пакінуць клуб, на прэс-канферэнцыі Даніэл не здолеў стрымаць слёз, сказаўшы, што ён прыйшоў у «Севілью» хлопчыкам, а пакідае яе мужчынам.

Перад сезонам 2009/10 абраў нумар 2, які дастаўся яму пасля таго, як Марцін Касерэс перайшоў у «Ювентус» на правах арэнды. У складзе «Барселоны» шэсць разоў стаў чэмпіёнам Іспаніі, тры разы выйграваў Лігу чэмпіёнаў. У маі 2016 года, выйграўшы чарговае чэмпіёнства, стаў самым тытулаваным бразільскім іграком, абыйшоўшы па гэтым паказчыку Пеле.

### «Ювентус» 
У маі 2016 года Алвіс вырашыў пакінуць «Барселону», цікавасць да абаронцы стаў праяўляць «Ювентус». 27 чэрвеня 2016 года, па заканчэнні Кубка Амерыкі, у якасці свабоднага агента падпісаў двухгадовы кантракт з турынскім клубам. Разам з «Ювентусам» дайшоў да фінала Лігі чэмпіёнаў 2016/17. У чэрвені 2017 года па ўзаемнай згодзе скасаваў кантракт з турынцамі.

### «Пары Сен-Жэрмен» 
Пасля зыходу з «Ювентуса» цікавасць да Алвіса праяўляў «Манчэстэр Сіці», аднак абаронца ў ліпені 2017 года падпісаў пагадненне з «Пары Сен-Жэрмен». Дэбютаваў за новы клуб 29 ліпеня 2017 года ў матчы за Суперкубак Францыі супраць «Манака», у гэтай сустрэчы адзначыўся голам і галявой перадачай, што дазволіла парыжанам перамагчы з лікам 2:1 і ў пяты раз запар заваяваць трафей.

У чэрвені 2019 года пакінуў парыжскі клуб.

### «Сан-Паўлу» 
У жніўні 2019 года вярнуўся ў Бразілію, падпісаўшы кантракт з «Сан-Паўлу» да канца 2022 года. У «Сан-Паўлу» стаў гуляць на пазіцыі паўабаронцы, гуляў пад нумарам 10. У верасні 2021 года датэрмінова пакінуў клуб.

### Вяртанне ў «Барселону» 
У лістападзе 2021 года падпісаў кантракт з «Барселонай» да канца сезона 2021/22, пры гэтым за новы клуб абаронца змог гуляць толькі са студзеня 2022 года. У чэрвені 2022 года абвясціў аб сыходзе з каманды па заканчэнні кантракта.

### «Пумас» 
У ліпені 2022 года стаў іграком мексіканскага клуба «УНАМ Пумас». У студзені 2023 года «УНАМ Пумас» разарваў кантракт з Алвісам пасля таго, як ён быў затрыманы ў Барселоне па абвінавачванні ў сексуальным гвалце.

## Міжнародная кар’ера 
За асноўную зборную Алвіс дэбютаваў у таварыскім матчы супраць каманды Эквадора, выйшаўшы на замену, праз тры дні ў таварыскім матчы ён дэбютаваў у асноўным складзе супраць зборнай Кувейта.

## Дасягненні 
### Клубныя 
 **«Севілья»**:
* Уладальнік Кубка УЕФА (2): 2006, 2007
* Уладальнік Суперкубка УЕФА: 2006
* Уладальнік Кубка Іспаніі: 2007
* Уладальнік Суперкубка Іспаніі: 2007

 **«Барселона»**:
* Чэмпіён Іспаніі (6): 2009, 2010, 2011, 2013, 2015, 2016
* Уладальнік Кубка Іспаніі (4): 2009, 2012, 2015, 2016
* Уладальнік Суперкубка Іспаніі (4): 2009, 2010, 2011, 2013
* Пераможца Лігі чэмпіёнаў (3): 2009, 2011, 2015
* Уладальнік Суперкубка УЕФА (3): 2009, 2011, 2015
* Пераможца клубнага чэмпіянату свету (3): 2009, 2011, 2015

 **«Ювентус»**:
* Чэмпіён Італіі: 2017
* Уладальнік Кубка Італіі: 2017

 **«Пары Сен-Жэрмен»**:
* Чэмпіён Францыі (2): 2018, 2019
* Уладальнік Кубка Францыі: 2018
* Уладальнік Кубка французскай лігі: 2018
* Уладальнік Суперкубка Францыі: 2017

 **Сан-Паўлу**:
* Пераможца Лігі Паўліста: 2021

### Міжнародныя 
 **Бразілія**:
* Уладальнік Кубка Амерыкі (2): 2007, 2019
* Уладальнік Кубка канфедэрацый (2): 2009, 2013

## Крыніцы 
## Спасылкі 
* Афіцыйны сайт 
* Профіль на сайце Барселоны  

Катэгорыя:Футбалісты Бразіліі
Катэгорыя:Ігракі зборнай Бразіліі па футболе
Катэгорыя:Ігракі ФК Баія
Катэгорыя:Ігракі ФК Севілья
Катэгорыя:Ігракі ФК Барселона
Катэгорыя:Ігракі ФК Ювентус
Катэгорыя:Ігракі ФК Пары Сен-Жэрмен
Катэгорыя:Ігракі ФК Сан-Паўлу
Катэгорыя:Ігракі ФК УНАМ Пумас
Катэгорыя:Чэмпіёны Паўднёвай Амерыкі па футболе
Катэгорыя:Алімпійскія чэмпіёны ад Бразіліі
Катэгорыя:Алімпійскія чэмпіёны па футболе
Катэгорыя:Чэмпіёны летніх Алімпійскіх гульняў 2020 года
Катэгорыя:Футбалісты на летніх Алімпійскіх гульнях 2020 года